Source: http://www.bihon.ro/csm-digi-disputa-derbyul-cu-steaua/2154517
Timestamp: 2019-02-20 09:10:25+00:00

Document:
CSM Digi dispută derbyul cu Steaua - BIHON
CSM Digi dispută derbyul cu Steaua
la	28. noiembrie 2018 19:46
Bazinul Steaua va găzdui vineri și sâmbătă derbyul Superligii Naționale de polo, dintre CSA Steaua și CSM Digi. „Dubla” contează pentru etapa a 7-a și va pune față în față campioana, respectiv vicecampioana ediției precedente.
Cele două protagoniste sunt ocupantele primelor două locuri în clasamentul acestui sezon, cu victorii în toate meciurile disputate. CSM Digi are 36 de puncte față de 30 ale Stelei, dar echipa noastră are două meciuri disputate în devans.
Echipa gazdă, care dispune de un lot superior valoric și evoluează în propriul bazin, este favorita certă a derbyului. CSA Steaua evoluează pentru a doua oară consecutiv în grupele LEN Champions League și a dobândit o experiență semnificativă, care va conta cu siguranță în aceste partide. CSM Digi s-a întărit la rândul său față de sezonul trecut și promite să ofere adversarei sale o replică puternică.
Meciurile CSA Steaua – CSM Digi vor avea loc vineri, cu începere de la ora 20:30, respectiv sâmbătă, de la ora 12:00, dar nu vor fi televizate.Partidele vor fi conduse de perechea de arbitri Mihnea Alexandrescu (Cluj-Napoca) și Mihai Bălănescu (București).
Taguri: csa steaua, csm digi, derby, polo, Superligii Naționale de polo

References: CSM 
 CSM 
 CSM 
 CSM 
 CSM 
 csm